Source: http://www.bitnews.ro/uvt-agroland-timisoara-csm-lugoj-30-2519-2518-2826.html
Timestamp: 2018-07-17 07:31:38+00:00

Document:
UVT Agroland Timișoara – CSM Lugoj 3:0 (25:19, 25:18, 28:26) | BitNews - Stiri la Minut
Puțin peste o oră și jumătate i-a trebuit în această seară nou-promovatei timișorene pentru a păși cu dreptul în sala ”Constantin Jude” în Divizia A1 de volei feminin, elevele lui Bogdan Paul desprinzându-se de vizitatoarele de la CSM Lugoj cu 3:0, pe seturi 25:19, 25:18, 28:26 în 85 de minute de joc efectiv, și obținând a treia victorie consecutivă de sâmbăta trecută încoace, dintre care două cu maximum de puncte în clasament, și încă în dauna unor grupări care în primăvară au evoluat în play-off-ul zonei 1-6, și anume CS Dinamo și timișencele.
UVT Agroland și-a depus astfel cât se poate de ferm candidatura la pătrunderea în prima grupă valorică a elitei A1 încă din sezonul de debut în primul eșalon, trecând pe rând în ritm bun încă din prima încercare pe lângă formații consacrate la acest nivel.
Cu Bogdan Paul pe banca tehnică, fost antrenor pentru ani buni la începutul acestui deceniu la CSM Lugoj, și cu Diana Balintoni căpitan, în aceeași postură sezoane în șir la gruparea de pe malurile Timișului, nou-promovata de pe Bega a demonstrat deja pe începutul turului că și-a conturat în ultimul an o echipă care să poată eventual ataca nu peste mult timp până și intrarea în ”careul de ași” al campionatului.
Pentru moment, un reviriment binevenit și mult așteptat la fileul prim-divizionar feminin timișorean, după mulți, mulți ani de restriște, evenimentul primei înfățișări în fața propriilor simpatizanți încheindu-se cât se poate de fericit.
UVT Agroland n-a fost decât egalată dar deloc condusă în setul inaugural, în care s-a desprins încet și sigur, după care l-a dominat categoric pe cel de-al doilea, adjudecat tot în 27 de minute de joc efectiv, ceea ce a indus senzația sacilor deja în căruță, exploatată de lugojence în cel de-al treilea, fără a evita în cele din urmă un deznodământ care plutea în aer, ce-i drept la mare luptă, 28:26 după peste jumătate de oră de joc.
Sosită în acest an în elită cu întăriri semnificative, gruparea timișoreană a dat senzația că le-a lăsat deja în urmă pe partenerele de întrecere de pe Timiș, prezențe de regularitate și fără întrerupere pe acest palier în deceniul în curs dar fără a se înălța cu asemenea aplomb la fileu întru atacarea unor poziții destul de clar definite în A1.
Gazdele și-au făcut echipă și exploatează turnura favorabilă lor pe fondul descreșterii numerice a protagonistelor întrecerii, mai restrânsă dar și concentrată la vârf în plan valoric, circumstanțe în care urcarea mai multor trepte dintr-un salt poate fi la îndemâna unui club mai bine organizat și cu suflu nou.
În tabăra învinselor pregătite de Valerijan Luka, speranțe de mai bine după un debut de sezon cu eșecuri la zero în deplasare la Blaj și în capitala Banatului, dar și cu 1:3 sâmbăta trecută acasă cu CS Știința Bacău, însă și cu temeri legate de dificultățile în plan administrativ și financiar, ce au bântuit în ultimele sezoane rezilienta formație de pe malurile Timișului.
UVT Agroland, cu două victorii în ultimele tot atâtea etape, va juca în runda următoare la colega de promovare din Cluj, pe când CSM Lugoj va avea parte tot de o deplasare, la CS Dinamo, abia peste două săptămâni, în etapa a V-a, în jur de 11 noiembrie, venind și prilejul unei duble prezențe acasă a bănățenelor în același weekend, cu ocazia disputelor acasă UVT Agroland – Penicilina Iași și CSM Lugoj – CS ”U” NTT Data Cluj.
I… 2:0, 2:1, 3:3, 4:4, 8:4, 9:5, 11:5, 11:7, 16:7, 16:10, 18:10, 18:12, 19:14, 20:15, 23:15, 24:16, 24:19, 25:19
II… 7:0, 7:3, 9:3, 12:4, 12:5, 13:9, 16:11, 21:11, 22:12, 25:18
III… 0:1, 1:1, 1:6, 3:6, 3:10, 6:10, 6:11, 9:13, 10:14, 13:14, 13:15, 17:15, 17:16, 18:17, 21:17, 22:18, 22:23, 24:23, 25:24, 26:25, 28:26.
UVT Agroland: Cărbuneanu, Bacșiș, Radu, Balintoni, Ozun, Calotă, Orlandea, Lakovic, Vasilică, Murariu, Petra, Lupescu și Pîrv.
CSM Lugoj: Shvanska, Cveticanin, Bălae, Canea, Popa, Preda, Rotaru, Pintea, Dascălu, Jakic, Roman, Stojanovic.
Rezultatele etapei care se încheie luni de la ora 18 cu jocul CSM Târgoviște – Dinamo, pe coloana clasamentelor și programului viitor.
The post UVT Agroland Timișoara – CSM Lugoj 3:0 (25:19, 25:18, 28:26) appeared first on sporttim.ro.
Posted in Stiri Sport Tags: Bogdan Paul, Diana Balintoni, Divizia A1, Sala Constantin Jude, sport, UVT Agroland - CSM Lugoj 3-0, Volei, volei feminin
« Roger Federer sare in apararea Simonei Halep: „Nimeni nu ii poate lua din merite”
Atacă iarna: Meteorologii au emis cod galben și portocaliu de vânt și ninsoare! »

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM